452.03 REGOLAMENTI DWAR IL-QRATI TA’ INKJESTA In-NOTIFIKAZZJONI TAL-GVERN 154 ta’ l-1949, kif emendata bin-Notifikazzjoni tal-Gvern 584 ta’ l-1949 u bl-Ordinanza ta’ Emerġenza VI ta’ l-1958. In-NOTIFIKAZZJONI TAL-GVERN 154 ta’ l-1949, kif emendata bin-Notifikazzjoni tal-Gvern 584 ta’ l-1949 u bl-Ordinanza ta’ Emerġenza VI ta’ l-1958. 1. It-titolu ta’ dawn ir-regolamenti hu Regolamenti dwar il-Qrati ta’ Inkjesta. 2. It-tifsiriet li hemm mogħtijin fl-artikolu 2 ta’ l-Att dwar l-Impiegi u r-Relazzjonijiet Industrija li jgħoddu għal dawn ir-regolamenti. 3. Ħatra ta’ Qorti ta’ Inkjesta. Għandha tiġi maħtura Qorti ta’ Inkjesta mill-Ministru permezz ta’ ittra mibgħuta lil kull membru, u l-ħatra u l-għamla ta’ Qorti ta’ Inkjesta għandhom ikunu ppublikati fil-Gazzetta. Metaqorti tkun magħmula minn iżjed minn membru wieħed, wieħed mill-membri, li jkun magħżul b’dan l-isem mill-Ministru, ikun il-president. 4. Xorta ta’ inkarigi. Ix-xorta ta’ inkarigu ta’ Qorti ta’ Inkjesta għandu jkun imfisser bil-miktub mill-Ministru u mibgħut lil u qabel ma jagħmel l-ewwel seduta, iżda dak ix-xorta ta’ inkarigu jista’ jitbidel mill-Ministru permezz ta’ ittra wara li l-Qorti tkun bdiet il-proċeduri tagħha. 5. Seduti tal-qorti. Qorti ta’ Inkjesta għandha tagħmel is-seduti tagħha pubblikament jew privatament, skond ma jidhrilha, suġġett għal kull ordni mogħtija mill-Ministru. 6. Vakanzi. Qorti ta’ Inkjesta, li tkun magħmula minn iżjed minn membru wieħed, tista’ taġixxi għalkemm jitbattal xi membru jew ieħor min-numru tal-membri. 7. Ġurament. Qabel ma Qorti ta’ Inkjesta tieħu konjizzjoni ta’ xi materja mressqa quddiemha, kull membru ta’ din il-qorti, barra minn Imħallef jew Maġistrat, għandu jieħu l-ġurament li jmexxi l-inkjesta b’imparzjalità u mill-aħjar li jista’ dak il-membru. 8. Setgħat ta’ Qorti ta’ Inkjesta. Emendat: N.G.583 ta’ l-1949; Ord. Emerġ. VI ta’ l-1958. (1) Qorti ta’ Inkjesta jkollha s-setgħa li ssejjaħ xhieda u jagħtihom il-ġurament; li taħtar assessuri; u li ġġiegħel lil kull persuna li skond ma jidhrilha l-Qortitaf b’xi mod speċjali fuq is-suġġett ta’ l-inkjesta, li tagħti, bil-miktub jew b’xi mod ieħor, u li twettaq b’ġurament dawk id-dettalji dwar is-suġġett li l-Qorti jista’ jkollha bżonn. L-ordnijiet kollha meħtieġa għandom isiru f’isem il-membru biss tal-Qorti ta’ Inkjesta jew, skond il-każ, tal-president tal-qorti taħt il-firma tas-Segretarju tal-qorti. Fil-każijiet li fihom il-Qorti tkun magħmula minn membru wieħed, il-ġurament għandu jingħata mill-president. (2) Kap. 12. Kap. 12. Meta jissejħu x-xhieda u sabiex tobbli ga x-xhieda jidhru fil-qorti, il-Qorti ta’ Inkjesta jkollha l-istess setgħat bħala qorti ċivili kif hemm stabbilit fil-Kodiċi ta’ Organizzazzjoni u Proċedura Ċivili, iżda f’ebda każ ma jkollha s-setgħa li tordna d-detenzjoni ta’ persuna, u ħlief li d-dmirijiet ta’ purtier tal-qorti u ta’ marixxal tal-qorti rispettivament għandhom isiru minn membri tal-Pulizija Eżekuttiva mqabbdin għal dan l-iskop mill-Kummissarju tal-Pulizija. Kull piena ta’ flus li tingħata minn Qorti ta’ Inkjesta għandha tinġabar mill-Avukat Ġenerali bħala dejn ċivili li jistħoqq lill-Gvern. 9. Rapport lill-Ministru. Qorti ta’ Inkjesta, jekk jidhrilha xieraq jew jekk tkun mitluba mill-Ministru li tagħmel hekk, tista’ tagħmel rapporti provviżorji. 10. Tqegħid tar-rapport quddiem il-Kamra tar-Deputati. Kull rapport, sew jekk ikun rapport provviżorju jew rapport finali, ta’ Qorti ta’ Inkjesta, flimkien mar-rapport tal-minoranza, jekk ikun hemm, għandu jintbagħat lill-Ministru, u għandu jitqiegħed quddiem l-Kamra tad-Deputati, malli jista’ jkun. 11. Il-membri ma għandhomix andru ebda ħa [a. Il-membri ta’ Qorti ta’ Inkjesta ma għandhom ixandru ebda ħaġa li ġiet ittrattata mill-qorti fil-kors tal-proċeduri tagħha. 12. Segretarju tal-Qorti. (1) Il-Ministru għandu jaħtar uffiċjal tal-Ministeru biex jagħmilha ta’ Segretarju ta’ kull Qorti ta’ Inkjesta, u għandu jagħmel l-arranġamenti kollha għall-post tal-qorti. (2) Il-verbal tal-proċeduri tal-Qorti ta’ Inkjesta għandu, meta jiġi konsenjat ir-rapport finali lill-Ministru, jiġi konsenjat lill-Ministru u jinżamm għandu bħala inkartament konfidenzjali. 13. Ix-xhieda jitħallsu d-drittijiet skond l-Ordinanza dwar id-Drittijiet tax-Xhieda.